CELEX: 62014TN0212
Language: el
Date: 2014-03-31 00:00:00
Title: Υπόθεση T-212/14: Προσφυγή της 31ης Μαρτίου 2014 — PSL κατά ΓΕΕΑ — Consortium Ménager Parisien (Απεικόνιση ρολογιού χειρός)

28.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/17
            
         Προσφυγή της 31ης Μαρτίου 2014 — PSL κατά ΓΕΕΑ — Consortium Ménager Parisien (Απεικόνιση ρολογιού χειρός)
   (Υπόθεση T-212/14)
   2014/C 245/23
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: PSL Ltd (Kowloon, Χονγκ Κονγκ) (εκπρόσωποι: R. Dissmann και J. Bogatz, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Consortium Ménager Parisien (Παρίσι, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 20ής Ιανουαρίου 2014 στην υπόθεση R 1495/2012-3·
            
         
               —
            
            
               να καταδικάσει το καθού στα δικαστικά έξοδα της δίκης ενώπιον του δικαστηρίου αυτού και της διαδικασίας προσφυγής ενώπιον του τμήματος προσφυγών.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σχέδιο του οποίου ζητείται να κηρυχθεί η ακυρότητα: Σχέδιο που απεικονίζει ρολόι χειρός για προϊόντα της κλάσεως 10-02 — Κοινοτικό σχέδιο αριθ. 1 600 560-0001
   
      Δικαιούχος του κοινοτικού σχεδίου: Η προσφεύγουσα
   
      Αιτούσα την κήρυξη της ακυρότητας του κοινοτικού σχεδίου: Consortium Ménager Parisien
   
      Αιτιολογία της αιτήσεως κηρύξεως της ακυρότητας: Έλλειψη ατομικού χαρακτήρα κατά την έννοια του άρθρου 6, παράγραφος 1, στοιχείο β', του κανονισμού 6/2002
   
      Απόφαση του τμήματος ακυρώσεως: Απόρριψη της αιτήσεως κηρύξεως της ακυρότητας
   
      Απόφαση του τμήματος προσφυγών: Ακύρωση της προσβαλλομένης αποφάσεως και κήρυξη της ακυρότητας του προσβαλλόμενου σχεδίου
   
      Προβαλλόμενοι λόγοι: Παράβαση του άρθρου 6 του κανονισμού 6/2002